**3. Pertsonak eta administrazioa**

**1. Sarrera**

Interes publikoa da Administrazioari jartzen zaion muga, baina aldi berean, administrazioaren ekintza guztiak interes publikoa lortzera bideratuta egongo da. Konstituzioak dioen bezala, herritarren parte hartzea gai publikoetan, Estatu demokratikoko balorea bezala (K 9 eta 23. Art) eta babes juridikoa hartzeko eskubidea du edonork (K 24 art) Zuzenbideko Estatuko balore bezala.

Antzina, herritarra vs subditoa sistema erabiltzen zen, hau da hierarkian oinarritutako antolaketa. Egun, hierarkia horizontala dagoela esan daiteke administratua (orokorrago, denak ez direlako herritarrak). Administrazioak ez du soilik espainiar nazionalitatedunekin harremana izango, Espainiar lurraldean dagoen edonorekin baizik, horregatik, hobe da “**administratua**” hitza erabiltzea. Administratuak izango dira pertsona guztiak, denok dugulako era batean edo bestean administrazioarekin harremana.

Administrazioarekin harremana izateko, ez da bitartekaririk behar (abokatu, prokuradore…). Hau da, prozedura administratiboan parte hartzeko ez da bitartekaririk behar (esaterako, unibertsitateko matrikula egitean). Hortaz, administrazioarekin harremana izateko nahikoa da administratua egotea. Gero, bide judiziala hasten badugu (*Contencioso administrativo.*.) orduan beharko dugu bitartekariren bat. Izan ere, administrazioaren “Bide” guztia amaitzen dugunean, hurrengo pausua izango litzateke bide judiziala hastea.

Lotura bereziko harremanak (*relaciones de especial sujección)*; Badaude pertsona batzuk administrazioaren menpe daudela, eta horregatik, ulertzen du zenbait eskubide urratu ditzakeela (egoera hauek desaktibatuta edo desaktibatzear daude, administrazioak ezin dituelako pertsona baten eskubideak erregulatu erregelamendu baten bitartez)

* Administrazioaren menpe (zenbait funtzionario, militarrak, presoak..).
* Eskubideen urraketa, erregelamendu bidez.
* Desaktibatzen STC 88/2005
* Esaterako, kartzeletan gose grebak egiten direnean, administrazioak erabakiko du noraino hel daitekeen pertsona, bere ardura delako pertsona horren zaintza.

**2. Herritartasuna**

Herritartasuna da estatus juridiko osoa, Estatu bateko kide/parte izateagatik eskubide eta bete behar guztien jabe izatea (formalki, praktikan batzuetan betetzen ez direlako). Esan daiteke herritartasuna hiru adiera ezberdinetan uler daitekeela;

* Estatus juridiko osoa
* Eskubide eta betebeharren jabe
* Estatu bateko kide/partaidea (identitatea?). Hirugarren hau alde sentimentala dela (ez hain juridikoa) esan daiteke, bakoitza nongoa den sentitzea. Izan ere, gerta daiteke Estatu bateko nazionalitatea izatea baina beste nonbaitekoa “sentitzea”: Esaterako, nazionalitate bikoitza (doble nacionalidad) duten pertsonak, bi nazionalitate izan ditzake baina bietako batekoa sentitu. Nazionalitate bikoitzarena egiten da jatorriarekin duten lotura mantentzeko. Estatu batzuek orain arte, bigarren nazionalitatea lortzean, lehenengoa “kentzen” zuten. Orain, erabaki dute, lehenengo hori ez kentzea, lotura bat egoteko pertsona horrekin. Gainera, sarritan, pertsona hauek dirua bidaltzen diote familiari, jatorrizko herrialdeari, eta, nola ez, azken hauei, interesatzen zaie lotura sentimental hori mantentzea.

Herritartasuna (estatus juridikoa) Nazionalitatea (identitatea, Kode Zibilak araututa). Herritartasuna Zuzenbide publikoko instituzioa da, eta bertatik sortzen dira eskubideak, Frantziako iraultzatik sortua. Nazionalitatea, Z. pribatuarekin lotuta dago. Eboluzio historikoarekin lotuta, herrialde batzuetan, nazionalitate hitza erabiltzen da estatus juridikoari erreferentzia egiteko (Espainian, esaterako), beste batzuetan, aldiz, herritartatasuna erabiltzen da (Italian adibidez). Beraz, estatus juridiko osoa, Estatu espainolean = Nazionalitatea. Kode Zibileko 17. Art *“Jatorrizko espainiarrak dira; aita edo ama espainiarrengandik jaioak…”, KZ-*ko 22. Artikulua “*Bizilekua izateagatik naziokotasuna emateko, beharrezkoa da bizileku hori 10 urtetan zehar izatea. 5 urte nahiko izango dira errefuxiatu izatea eskuratu dutenentzat; eta 2 urte, Iberoamerikako herritarrekoentzat, Andorra, Filipina Uhartekoentzat, Ekuatore Ginea, Portugal eta herri sefardietakoentzat”.* Azken finean, esan daiteke, historia juridifikatu dela, esaterako, musulmanei ez zaizkielako erraztasun hauek ematen*.* Memoria historikoaren legearen bitartez, herrialde honetatik ihes egitera behartuak izan zirenei (errefuxiatuei) edo hauen familiei nazionalitatea aitortzeko aukera zeukaten, bertan bizi ez arren.

Europar Batasunean sartzean (Espainia 1986) europarrak ere bihurtu ginen. EBko hiritartasuna sortu zen Maastricht-eko Tratatuaren bitartez 1992an, osagarri bezala. Hau da, EBeko hiritartasuna izateko, beharrezkoa da, lehendabizi, Estatukide bateko hiritarra izatea. Gure kasuan, derrigorrezkoa da Espainola izatea gero europarra izateko. Nola lor dezake Txinako pertsona batek (adibidez) europar hiritartasuna? Lehendabizi, EB-ko Estatu bateko hiritartasuna lortzen.

Beraz, nazionalitatea zuzenbide pribatukoa da, baina Espainian prozesu historiko baten bitartez “ nahastu” egin da, z. pribatukoa da baina z. publikoan izugarrizko eragina du. Gainera, EB-era sartu ginenetik, Europako hiritartasuna lortu dugu. Dena dela, argitzekoa da, Europan bizi den pertsona oro ez dela europarra edo, EB-ko kide.

**3. Atzerritartasuna**

Atzerritartasunaren erroa Z. pribatuan dago, honek esaten duelako nor den espainola (esaterako) eta nor ez. Hala ere, tramitazioa eta ondorioak administratiboak izango dira. Aipatzekoa da, Konstituzioko 13. Artikuluak esaten dituela atzerritarren eskubide/betebeharrak. Atzerritarrak, bozka dezakete bai europako parlamenturako hauteskundeetan eta baita udal hauteskundeetan (gainera, udal hauteskundeetarako aukeratuak izan daitezke).

Nazionalitatea, Kode Zibileko 18-28 artikuluetan arautzen da, eskaera erregistroan egiten da baina erregistroa, azken finean, administrazioa da, hortaz, zuzenbide publikora “salto” egiten da. Gauza bat da nazionalitatea Z. pribatukoa izatea, baina eskubideen garapena edo atzerritartasuna Z. publikoak garatzen du lege organiko (hala nola, 7/1985, 4/2000…) eta erregelamendu bidez. Lege organikoek garatzen dute Konstituzioan agertzen diren oinarrizko eskubideak, eta hauek onartzeko gehiengo absolutua behar da Parlamentuan.

Atzerritarrak eta etorkinak desberdindu behar dira, **Atzerritarrak** izango dira Espainiako nazionalitatea ez duten guztiak (zentzu juridikoan). Gainera, atzerritarren “barruan” hainbat maila daude, eta horren arabera, aplikatuko zaien ordenamendu juridikoa desberdina izango da.

Hirugarren horien gainetik, beste atzerritar guztiei “atzerritartasun lege organikoa” aplikatuko zaie. 1985eko Lege Organikoa da lehenengoa, hurrengoa 2000,2003 eta azkena 2009

2000. urtean bi LO daude. Lehenengoa, 4/2000 oposizioaren batuketaren bidez lortu zen, une horretan PP zegoen gobernuan baina minorian. Gero, PP-k zin egin zituen hauteskundeak irabaziz gero beste lege bat aterako zuela. Eta, PPk gehiengo absolutuz irabazi zituen hauteskundeak, 8/2000 lege organikoa onartuz. Horren ondoren, 14/2003ko legea etorri zen, eta, azkena Zapateroren gobernuarekin 2/2009. Gero, erregelamenduen bitartez garatzen dira Lege Organikoak.

 Atzerritartasuna, eremu juridikoan izango da, eta Estatuaren arteko harremana baimenen bidez egikarituko da. Inmigrazio politika, izenak esaten duen bezala, politikoa da, eta hemen beste erakunde edo instituzio batzuek hartzen dute parte.

Esan bezala, atzerritarren artean badaude atal desberdinak;

* **Sarrera**; Bisatua eta enbaxadak. Esaterako, Kolonbiatik datorren pertsona bat, modu “erregularrean” etorri nahi badu, enbaxadara joan behar da baimena eskatzen eta baimen horri deritzo bisatua. Bisado motak daude, ez da berdin turismorako, lan egiteko, ikasteko…Bisatua lortzen bada, azken finean, baimena administratibo bat da, prozedura administratibo bat erabilita, eta enbaxadoreak dauka eskumena bisadoa norbaiti emateko edo ukatzeko. Baimen horrekin, pertsonak bidaiatu dezake. Bisadoa EZ da eskubide bat, tramite administratibo bat baizik edo baldintza bat betetzea. Gero, gerta daiteke azkeneko hitza poliziarena izatea, hots, mugan, poliziak erabakitzea. Bisadoa ematea edo ez tramite administratibo bat denez, badago errekurtso bat jartzeko aukera.
* **Egoera administratiboak**;
* Irregulartasuna; Baimen gabe egotea herrialde batean, edo baimenarekin etorri eta epea pasatzea. Hau da, irregulartasuna izango litzateke hesia pasatuz herrialde batera sartzea edota baimenarekin etorri eta epea pasatzea. (“paperik gabekoak”; zenbait eskubide)
* Erregulartasuna;
* Behin behinekoa
* Behin betikoa
* Eraentza komunitarioa $. Europarrak eta beraien senideak (europarrak ala ez). “Reagrupazioarekin” menpekotasuna sortzen da, esaterako, Espainian bizi den pertsona batek bere bikotekidea ekartzea jatorrizko herrialdetik. Bikotekide hori, bestearen baimenaren menpe egongo da eta ezingo dira banandu baimena ez amaitzeko. Beraz, dibortzioa badago, baimena galduko du pertsona horrek, horregatik eztabaida egon zen tratu txarrak jasotzen ari den emakumeak askotan ez zuen salatzen, dibortzioa egonez gero, egoera irregularrean ez egoteko. Dena dela, seme-alabaren bat bitartean badago egoera desberdina izango da. Herrialde batean jaiotzeagatik eskuratzen den nazionalitatea **“ius soilis”** da (derecho a tierra)
* **Arau hausteak eta zigorrak;** egoera irregular batean egoteagatik, administrazioak zigorra ezartzen zuen. Egun, EB-ko Auzitegi Nagusiak esan zuen ezin dela isunik ezarri, hots, Estatuak ezin zuela isuna ezarri eta era berean kanporatu. Auzitegiaren esanetan, egin beharko litzatekena zera da; isuna ezarri eta egoera erregulatzeko prozesua hasi. Dena dela, Estatuak ez badu erregularizazio prozesu hori hasi nahi, Auzitegiak dioena da ezarri beharko litzatekena kanporaketa dela baina biak ez.
* Isuna
* Erretentzioa (atzerritarren atxikitze zentroak). Centro de Estancia Tenporal Inmigrantes eta FIE ez dira nahasi behar. FIE hauek “kartzela administratiboak” direla esan daiteke, erretenituta egoten baitira bertan atzerritarrak. CETI-ak bi daude Espainian, Ceuta eta Melillan, printzipioz, sortu ziren, Afrikatik zetozen atzerritarrak bertan egoteko. Zentro hauek daude pertsonak lokalizatuta egoteko, atxilotuen %10-a sartzen da horrelako zentroetan eta horietatik erdia soilik kaleratzen da. EAE-k ez dauka FIE-ak izateko konpetentzia, hori Estatuarena da. Hendaian badago FIE antzerako zentro bat, Espainia eta Frantziaren akordioen bidez, gerta daiteke norbait Irunen atxilotu eta bertara bidaltzea.
* Kanporaketa; Hainbat eratan egin daiteke, barkuz, itsasontziz… FRONTEX-ek (europako fronterak kontrolatzen dituen agentziak) antolatzen ditu hegaldiak, hots, Frantzian 10 pertsona hartu Alemanian 5… eta haien jatorrizko herrialdera itzuli.
* Sartzeko debekuak; Azken ondorio hau da, ezarritako epean, sartzeko debekua izango dute.

Zenbait administraziok, badaukate atzerritartasunaren inguruko zenbait konpetentzia, politikarekin gehiago lotuta daudenak, eta integrazioa lortzera bideratuta daudenak. Kasu honetan, atzerritartasun hitza beharrean immigrazio hitza erabili ohi da. Immigrazio politikak; Autonomia Erkidegoek, Aldundiak eta toki administrazioak (immigrazio planak) arautzen ditu.

**Asiloa; Nazioarteko babesa. 1-**Asiloa, printzipioz, beste herrialde bateko enbaxadan eska daiteke baina zure herrialdetik “mugitu gabe”. **2-** Zure herrialdetik ihes egitean, arrazoi ekonomiko /sozial/ politiko/genero…, mugan edo postu fronterizoan eskatu beharko litzateke asiloa (esaterako, Maroko eta Ceutaren arteko mugan). Azken finean, asiloa eskatzea prozedura administratiboa da, oso larria pertsona hauen bizitza, haien jatorrizko herrialdean, arriskuan dagoelako. **3-** Dublineko akordioaren arabera, zure herrialdetik ihes egitean, zapaltzen duzun lehenengo herrialdean eskatu behar da asiloa eta herrialde horri dagokio zure eskaera ikustea eta hura onartu edo ukatzea.

**4. Hiritartasuna, auzotasuna**

Atzerritarrak eta “ez atzerritarrak”, hau da, nazionalitatedunak, bat egiten dute udal mailan. Euskaraz desberdindu egiten dira hiritartasuna eta herritartasuna, hiri edo herriko kide zaren arabera.

Auzotasun administratiboa (*Vecindad administrativa*) bizilekuak ematen du, horregatik, esparru batean, berdindu egiten ditu bi kategoriak atzerritarrak/ ez atzerritarrak. Hortaz, bizilekua izango da hiritarra edo auzokidea bihurtuko nauena. Euskal Herritartasuna, Estatutuko 7. Artikuluan arautzen da, *“Euskaldunen kondizio politikoa izango dute Komunitate Autonomoaren lurraldeko edozein udaletan egoitza administratiboa duten guztiek”* Hau da, euskaldun izango da bertako (EAEko) edozein udaletxetan **erroldatuta** dagoen edozein. Tokiko araubidearen oinarrien legearen 18. Artikuluaren arabera, erroldatuta egonez gero zenbait eskubide eta betebehar lortzen dira;

* Hautatzea eta hautagaia izatea. Udal mailako hauteskundeetan, printzipioz, erroldatua egon behar zara bozkatzeko eta bozkatua izateko.
* Tokiko administrazioan eta kudeaketan parte hartzea.
* Zerbitzu publikoak erabiltzea, eskatzea eta ordaintzea
* Udal gaien berri edukitzea
* Herri galdeketa eta Udal Herri Ekimena eskatzea
* Diru laguntzak.
* …

Auzotasun administratiboa EZ da auzotasun zibila.

**5. Egoera juridikoak**

5.1 Egoera juridiko aktiboak

 5.1.1 Eskubide subjektiboak

Eskubide subjektibo **publikoak**, Administrazioari zerbait egitea edo ez egitea eskatzeko eskubidea da. Esaterako, gure eskubidea ikastea bada (Konstituzioko 27. Art), horrek esan nahi du administrazioak hori bermatu behar duela eskolak ipintzen, irakasleak ipintzen… Era berean, zerbait ez egiteko eska diezaiokegu administrazioari. Esaterako, adierazpen askatasuna, hau da, administrazioak ezingo luke ezer egin nik idazten dudanean edo abesten dudanean… Hau da, ezin du hori zigortu, edo nik argitaratutako liburua “bahitu”… Ezaugarriak;

* Edukia ahalik eta zehatzena izatea komeni da, horrek segurtasun juridikoa ematen baitu. Batzuen ustez, eskubide bat zenbat eta orokorragoa izan, bere edukia zabalago bihurtzen du. Praktikan, ordea, kontrakoa gertatzen da, hots, mugatu egiten da, polizia eta administrazioaren esku geratzen da. Hori dela eta, zenbat eta zehaztuago dagoen eskubide edo arau bat, errazago izango da hori egikaritzea.
* Eskubide subjektiboen mugak; interes orokorra kontua da, interes orokorra zehaztea zein den zaila dela. Legeak, esaterako, administrazio prozedurari buruzko legeak errespetatu beharko dira, hau da, eskubidea izateak ez du baimentzen edonola egikaritzea zure eskubidea. (adibidez, jabetza eskubidea)

Eskubide subjektiboen **sailkapena** (denak juridikoki galdagarriak dira?)

* **Zibilak**; Eskubide hauek izan ziren lehenengoak sortzen, Estatua edo administrazioa partikularren bizitzan ez sartzeko, hala nola, bizitza eskubidea edo adierazpen askatasuna. Estatuak ezin du inor hil arbitrarioki. Eskubide hauek Estatuarentzat muga bezala funtzionatzen dute.
* **Politikoak;** Hala nola, sufragio aktibo/pasiboa, greba eskubidea, alderdi politikoak sortzeko eskubidea… Hau da, Estatuaren edo gobernuaren parte izatea bermatzen duten eskubideak. Hauen bitartez, herritarren parte hartzea administrazioan bermatu nahi da.
* **Sozio-ekonomikoak/kulturalak;** Langabezia kobratzeko eskubidea, ezgaitasunak kobratzeko eskubidea…Eskubide hauen bidez, administrazioak zerbait egin/eman behar digula partikularrei, azken finean, ongizate estatuaren ezaugarrietako bat. da

Eskubide **kolektiboak**; manifestazio eskubidea, elkartea sortzeko eskubidea

Eskubideak **prozedura administratiboan**;

* Legeak aurreikusi behar du eskubide hori nola eskatu dakiokeen Administrazioari. Gerta daiteke, eskubide bat aitortuta izan arren, zehaztuta ez egotea hori nola eskatu daitekeen. Hori ez badago, azken finean, eskubidea “hutsik” dago.
* Informazioa jasotzeko eskubidea du edonork, esaterako “diru laguntzak jasotzeko eskubidea” dago esatean, hiritar guztiok dugu eskubidea jakiteko zenbat diru emango den, noiz…Era berean, obra handi bat egiteko asmoa badago, karretera bat esaterako, lur horien jabeei informatu behar zaie nola izango den obra, non, zertarako…
* Artxibo eta erregistroetara sartzeko eskubidea. Hiritar orok du erregistroetan sartzeko aukera zuzena, eta, horrekin batera, bertan agertzen dena ulertzeko gai den pertsona batek laguntzea. Dena dela, bertara sartzeko betiere mugak daude, beste pertsonen intimitate edo datu pertsonalak babesteko.
* Administrazioak, parte hartze zuzena ere bultzatzen du, nahiz eta sarritan ez lotesletzat hartu. Batez ere, prozedura administratibo publiko kolektiboetan (adibidez, Herri galdeketak). Erroldan daude herrian bizi diren guztiak, eta herri galdeketetan parte hartzeko ez da zertan egoera “erregularrean” egon behar, horrelako galdeketetan edozeinek har dezake parte, egoera administratiboa begiratu gabe. Aurrekontu parte hartzaileak, udal gobernuak dirua zertan gastatuko den herritarrei galdetzen die, hauek erabaki dezaten, zenbat diru eta non gastatuko den.
* Hizkuntza eskubideak 30 LPC (eskakizuna eta erantzuna, EAEn eta administrazio periferikoan, elebide.eus)
* Oinarrizko eskubideak errespetatzea (esaterako, babes judiziala Kko)
* Frogak aurkezteko eskubidea.
* Helegitea tarteratzeko eskubidea.
* Erantzukizunak eskatzeko eskubidea.

 5.1.2 Interes legitimoak

Interes legitimoa, prozedura administratibo baten, pertsona baten/batzuen parte hartze eskubideak ukituak egon daitezkeelako. Gure eskubideren bat ukituak direnean, interes legitimoa dugu prozedura horretan parte hartzeko. Interesatua nor den zehazterakoan egon daiteke arazoa, printzipio gisa esan daiteke eragin zuzena duena izango dela, hots, eskubideak urratu zaizkion pertsona. Hala ere, badago interes kolektiboa, hots, elkarteen parte hartzea ahalbidetzen duena (SOS arrazakeria, Greenpeace…). Kasu honetan, komeni da elkartea inskribatuta egotea horrelako prozeduretan parte hartu ahal izateko.

Horrez gain, zentzu zabalago batean ere egon daiteke interes legitimoa, ekintza publikoa deritzona alegia; edozein herritar egon daiteke ekintza baten ondorioz kaltetua, esaterako, parke bateko iturri bat botatzea.

5.2 Egoera juridiko pasiboak

* Egin beharra (deber) orokorra;
* Konstituzioak esaten duen bezala, behartuta gaude ahal dugun heinean gastu publikoetan laguntzea, zerga edo tasen bidez esaterako (31. Artikulua)
* Araudi administratiboan (39-40 LPC), non daude araudi administratiboan egin beharrak? Esaterako;
* Ikerketetan eta ikuskapenetan laguntzea. Adibidez, errenta aitorpenetan, behartuta gaude eskatzen zaigun informazioa emateko.
* Informazioa ematea
* Bulego publikoetan aurkeztea (comparecencia)
* Betebeharra (obligación) ; askoz zehatzagoa da egin beharrarekin konparatuz gero.
* Prozedura administratibo baten ondorioz zerbait egitera behartuta nago. Esaterako, desjabetze baten eraginez, etxea/ lurra abandonatzera behartzen naute. Unibertsitateak daukan jarrerarekin ados ez gaudenez, gela bat okupatu du. Ertzaina bidaltzen dute eta gu behartuta gaude bertatik joateko, hots, gela hori uzteko. Hala ere, prozedura horen bitartez ere badauzkagu oinarrizko eskubideak, errespetatuak izan beharko direnak; hala nola, osotasun fisikoa errespetatzea.
* Karga; Eskubide bat egikaritzeko egin beharreko bat da. Esaterako, kolegiazioa abokatu izateko. Hau da, epaitegietan aritzeko, administrazioak edota Estatuak ezartzen du “zerbait” edo “baldintza” bat; kolegiatuta egotea epaitegietan aritu ahal izateko.

**Herri defendatzailea**

Izen desberdinez ezagutzen bada ere erakunde bakar bat da, EAEn Ararteko gisa ezagutzen dugu. Bere helburu nagusia, pertsonen eskubideen defendatzailea da, administrazio publikoen harremanetan:

* Politika plangintza publikoetan
* Eguneroko jarduera administratiboetan
* Prozedura administratibo indibidualetan

Erakunde independentea eta inpartziala da. Parlamentuak aukeratzen du, 5 urterik behin, parlamentuko hauteskundeekin edo legealdiarekin kointziditu ez dezan. Bi legealditan soilik aurkez daiteke Ararteko berdina.

Arartekoak urteroko txosten bat egiten du, administrazioarekin egondako arazoak bertan islatuta (Arartekoak, administrazio autonomikotik behera ikuskatuko du, esaterako, EITB). Horrez gain, gerta daiteke arazo bat dela medio ez ohiko txosten bat egitea. Arartekoarengana joateko bide desberdinak daude; Kexuak, galderak/kontsultak, ofizioz (ikuskapenak hasteko ez da beharrezkoa herritarren kexaren bat egotea), ikuskapenak administrazio bulego edota eraikinetan (kartzelak, erregistroak, enpresak..)